Diari Oficial de la Generalitat Valenciana


Sumari del DOGV 8360, del 13-08-2018 (2018/7474)

Informació pública del projecte de modificació puntual de les normes subsidiàries consistent en la modificació de la redacció de l'article 20 de la normativa urbanística del Pla parcial residencial del sector Piles Poble.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8360

Data del DOGV
:   13-08-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/7474


Data del document
:   16-07-2018

Organisme emissor
:   Ajuntament de Piles

Tipus de document
:   Anunci

Descriptors 

:   * Piles
    * administració local
    * pla d'urbanisme

Informació pública del projecte de modificació puntual de les normes subsidiàries consistent en la modificació de la redacció de l'article 20 de la normativa urbanística del Pla parcial residencial del sector Piles Poble. [2018/7474]  
De conformitat amb el que disposa l'article 57.1.a, en relació amb el 53.2, de la Llei 5/2014, de 29 de juliol, de la Generalitat, d'ordenació del territori, urbanisme i paisatge de la Comunitat Valenciana, l'alcalde president de l'Ajuntament de Piles ha adoptat, en data 16 de juliol de 2018, la següent resolució que se sotmet a informació pública, per un termini de 45 dies:  
Primer. Per mitjà de providència de l'Alcaldia es va considerar la necessitat de realitzar una modificació puntual de les normes subsidiàries vigents en el municipi de Piles, consistent en la modificació de la redacció de l'article 20 de la normativa urbanística del Pla parcial residencial del sector Piles Poble, amb l'objecte que no oferisca problemes d'interpretació del seu contingut, referit a les tipologies permeses de les edificacions.  
Segon. En data 16 de maig de 2018 s'admet a tràmit la sol·licitud d'inici de l'avaluació ambiental. La sol·licitud s'acompanyava del document inicial estratègic i un annex amb l'esborrany de la modificació de la normativa urbanística del Pla parcial residencial Piles Poble.  
  
Tercer. Mitjançant l'Acord del Ple de l'Ajuntament de data 21 de març de 2018 es va iniciar el procediment per a l'aprovació del projecte de modificació puntual de les normes subsidiàries vigents en el municipi de Piles, així com el procediment d'avaluació ambiental, territorial i estratègica, en relació amb el projecte referenciat en l'apartat precedent, amb remissió de la documentació a l'òrgan ambiental i territorial a l'efecte de procedir a l'emissió del preceptiu informe ambiental i territorial estratègic.  
Quart. La Junta de Govern Local, com a òrgan ambiental i territorial municipal, va adoptar resolució, en data 16 de maig de 2018, sobre la necessitat de sotmetre a avaluació ambiental estratègica la modificació de la normativa urbanística del Pla parcial residencial Piles Poble.  
Cinqué. Per part de l'òrgan ambiental i territorial, d'acord amb l'article 51.1 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP), la documentació aportada es va sotmetre a consulta de les administracions públiques afectades següents:  
  
Administració pública afectada Consulta notificada Informe  
(Registre entrada Ajuntament)  
Conselleria d'Habitatge, Obres Públiques i Vertebració del Territori 04.06.2018   
Iberdrola 23.05.2018   
Egevasa 04.06.2018   
Diputació Provincial de València 05.06.2018 26.06.2018  
  
  
Únicament s'ha emés un informe sectorial favorable per part de la Diputació Provincial de València en data en què s'indica que examinada la documentació presentada es comprova que no té efectes significatius sobre la xarxa de carretera de la Diputació de València.  
  
En conseqüència amb el que s'ha exposat, no és procedent introduir en el projecte en tramitació cap modificació.  
Quart. En data 13 de juliol de 2018 l'òrgan ambiental ha emés un informe ambiental i territorial estratègic favorable en el procediment simplificat d'avaluació ambiental i territorial estratègica de la tramitació per a la seua aprovació del Projecte de modificació de la normativa urbanística del Pla parcial residencial Piles Poble, anteriorment esmentat.  
Examinada la documentació que l'acompanya, de conformitat amb el que estableixen els articles 53.2, 57 i 64.3 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP), i en l'article 21.1.j de la Llei 7/1985, de 2 d'abril, reguladora de les bases del règim local, he resolt:  
  
  
Primer  
Aprovar la versió inicial del Projecte de modificació de la normativa urbanística del Pla parcial residencial Piles Poble, redactat per l'arquitecte Ferran Gregori Climent, en els termes que figuren en l'expedient administratiu.  
  
Segon  
Sotmetre el Projecte de modificació puntual de les normes subsidiàries vigents en el municipi de Piles (Projecte de modificació de l'article 20 de la normativa urbanística del sector residencial Piles Poble) a informació pública, per un termini de 45 dies, per mitjà de publicació que es durà a terme en el Diari Oficial de la Generalitat Valenciana, així com en un periòdic d'àmplia difusió. Durant aquest període quedarà l'expedient a disposició de qualsevol persona que desitge examinar-lo.  
  
  
Tercer  
Notificar-ho a les persones interessades, als efectes que puguen al·legar i presenten les justificacions que estimen pertinents.  
  
Quart  
Durant el mateix termini d'informació pública, consultar els organismes afectats, amb petició dels informes exigibles d'acord amb la legislació sectorial, així com les entitats subministradores dels serveis públics urbans que pogueren resultar afectades i el públic interessat.  
  
  
Cinqué  
Que l'equip redactor emeta un informe en relació amb les al·legacions, suggeriments i alternatives presentades.  
  
Sisé  
Després de l'informe tècnic referit en l'apartat precedent, que es remeta a Secretaria per a l'emissió de l'informe proposta.  
  
Piles, 16 de juliol de 2018.- L'alcalde president: Rafael García García.